《八月十四夜》
宋代·孙复

银汉无声露暗垂，玉蟾初上欲圆时。
清樽素瑟宜先赏，明夜阴晴不可知。

作者简介：（992—1057）晋州平阳人，字明复。举进士不第，遂退居泰山，研学《春秋》，世称泰山先生，石介等皆师事之，李迪以弟女妻之。范仲淹、富弼荐其经术，除秘书省校书郎、国子监直讲，召为迩英阁祗候说书。以讲说多异先儒，出为州县佐官。复召入，累迁殿中丞。有《春秋尊王发微》、《孙明复小集》等。